Projekts

Saeimas

Aizsardzības, iekšlietu un

Korupcijas novēršanas komisija

Par speciāla likuma izstrādi bezpilota

gaisa kuģu aprites regulēšanai

Atbildot uz Jūsu 2018.gada 22.marta vēstuli Nr.142.9/6-69-12/18 par nepieciešamību nekavējoties uzsākt speciāla likuma izstrādi, lai tiktu regulēta bezpilota gaisa kuģu aprite, informējam, ka Satiksmes ministrija 2018.gada 23.aprīlī ir sasaukusi sanāksmi ar visu ieinteresēto ministriju pārstāvjiem, lai uzsāktu minētā likuma izstrādi.

Likumprojekta izstrādē par pamatu tiks ņemti Saeimas Aizsardzības, iekšlietu un korupcijas novēršanas komisijas 2018.gada 21.marta sēdē prezentētie Priekšlikumi pamatjautājumiem, kurus būtu jārisina jaunajā likumā par pretdarbību bezpilota gaisa kuģiem (par pamatu ņemot Tieslietu ministrijas priekšlikumu).

2018.gada 23.aprīlī sasauktajā sanāksmē paredzēts izvērtēt minētos priekšlikumus, tos aktualizējot un pilnveidojot, apspriest katras iesaistītās ministrijas jau sagatavotos priekšlikumus, kā arī vienoties par likumprojekta izstrādes turpmāko gaitu.

Ministru prezidents M.Kučinskis